
TERMENI DE REFERINŢĂ

Concurs de selectarea a unui/unei specialist/specialiste în Monitorizare, Evaluare, Responsabilizare și Învățare (MEAL)
 

DATE GENERALE
	Organizația:
	Instituția Privată Keystone Moldova

	Tip concurs:
	Național (doar pentru persoane rezidente în Republica Moldova)

	Sector:
	Protecție socială/dezvoltare comunitară

	Tipul contractului:
	Prestare servicii 

	Locație:
	Republica Moldova

	Termen-limită de depunere:
	06 octombrie 2026, ora 18:00

	Volumul estimat zile de consultanță:
	81

	Perioada de implementare:
	noiembrie 2026 – noiembrie 2028



INFORMAȚIE GENERALĂ
I.P. Keystone Moldova (în continuare – Keystone Moldova) a fost fondată în anul 2004 de către organizația Keystone Human Services International din SUA și are drept scop de a contribui la incluziunea socială a grupurilor vulnerabile. Misiunea I.P. Keystone Moldova constă în promovarea şi dezvoltarea oportunităților exprimate sub formă de asistență tehnică, servicii de consultanță, servicii directe de suport, instruiri, transmitere de bune practici, suport financiar și administrativ în scopul sporirii gradului de independenţă și asigurării incluziunii sociale a persoanelor din Moldova care au nevoie de sprijin din cauza dizabilităţii, sărăciei, abandonului, instituţionalizării şi altor condiţii sociale adverse.

Din 01 februarie 2026, IP Keystone Moldova a demarat implementarea proiectului „Societate civilă mai puternică – copilărie mai sigură: Sprijinirea transformării sistemului de protecție a copilului în Republica Moldova”, finanțat de Uniunea Europeană, cofinanțat și implementat de IP Keystone Moldova, AO „CCF Moldova – Copil, Comunitate, Familie” și AO „Parteneriate pentru Fiecare Copil”.

Obiectivul general al proiectului: Consolidarea rolului organizațiilor societății civile prin sporirea contribuției acestora la întărirea sistemului de protecție a copilului din Republica Moldova.

Obiectivele proiectului:
1) Consolidarea capacității sistemului de protecție a copilului pentru implementarea eficientă a măsurilor de prevenire a separării copilului de familie, a abuzului, abandonului și instituționalizării;
2) Creșterea accesului copiilor aflați în situații de risc și al familiilor acestora la servicii de protecție de calitate, durabile, centrate pe familie și bazate pe comunitate.

Mai multe informații despre proiect pot fi accesate la următorul link. 

În cadrul proiectului, Keystone Moldova contractează un/o Specialist/Specialistă în Monitorizare, Evaluare, Responsabilizare și Învățare (MEAL) în bază de contract de prestare servicii. 
Scopul contractării Specialistului/Specialistei MEAL este de a asigura dezvoltarea, implementarea și funcționarea eficientă a sistemului MEAL al proiectului, în conformitate cu obiectivele, cadrul logic, cerințele donatorului și procedurile organizației.
Specialistul/Specialista MEAL va dezvolta și implementa sistemul MEAL al proiectului, asigurând monitorizarea progresului, rezultatelor și indicatorilor, precum și colectarea, verificarea, analiza și raportarea datelor.
În cadrul programului de subgrantare, va elabora și actualiza cadrul de indicatori, instrumentele și procedurile de monitorizare și raportare și va oferi suport tehnic organizațiilor subgrantate. De asemenea, va monitoriza implementarea subgranturilor, calitatea datelor și gradul de realizare a rezultatelor, va identifica dificultățile și riscurile și va formula recomandări pentru îmbunătățirea performanței.
Prin activitatea sa, Specialistul/Specialista MEAL va contribui la creșterea calității, eficacității, transparenței și responsabilității intervențiilor proiectului, la fundamentarea deciziilor pe date și evidențe, precum și la raportarea corectă, coerentă și oportună a progresului și rezultatelor proiectului și ale programului de granturi.

Sarcini și activități specifice:
· Oferă suport tehnic OSC-urilor subgrantate pentru elaborarea cadrului de indicatori, identificarea surselor de verificare, a metodelor și frecvenței de colectare a datelor.
· Elaborează și actualizează instrumentele necesare pentru colectarea și monitorizarea datelor.
· Coordonează colectarea, centralizarea, verificarea, validarea și analiza datelor furnizate de echipa de proiect, parteneri și OSC-urile subgrantate, asigurând corectitudinea informației.
· Actualizează periodic progresul indicatorilor și analizează nivelul de realizare a acestora în raport cu valorile de referință și țintele stabilite, semnalând întârzierile, neconcordanțele și riscurile identificate.
· Monitorizează implementarea subgranturilor acordate OSC-urilor, urmărind progresul activităților, rezultatele, indicatorii asumați, calitatea datelor raportate și respectarea cerințelor stabilite în acordurile de grant.
· Oferă suport tehnic și metodologic echipei de proiect și OSC-urilor subgrantate pentru aplicarea instrumentelor de colectare, raportarea indicatorilor și remedierea erorilor sau lacunelor identificate.
· Elaborează instrumente pentru evaluarea satisfacției beneficiarilor serviciilor sociale, adaptate tipului serviciilor și caracteristicilor grupurilor-țintă.
· Contribuie la elaborarea rapoartelor narative intermediare și finale către donator, în special a secțiunilor privind indicatorii, beneficiarii, rezultatele, dovezile și lecțiile învățate.
· Identifică și documentează lecțiile învățate și bunele practici rezultate din implementarea proiectului și a programului de granturi și formulează recomandări pentru îmbunătățirea continuă a intervențiilor.
· Participă la ședințele echipei, vizitele de lucru și alte activități relevante și îndeplinește alte sarcini legate de domeniul MEAL, atribuite de managerul proiectului sau de conducerea organizației.
· Elaborează rapoarte de consultanță cu privire la activitatea MEAL prestată.
LIVRABILE

	Nr.
	Livrabil
	Sarcini principale
	Perioada de realizare
	Zile de consultanță

	1
	Planul de monitorizare al proiectului elaborat
	Elaborarea planului de monitorizare al proiectului și stabilirea procedurii de monitorizare, colectare și raportare a datelor.
	Noiembrie 2026 – Ianuarie 2027
	8

	2
	Instrumente MEAL pentru OSC-urile  subgrantate dezvoltate și funcționale
	Elaborarea și actualizarea instrumentelor de colectare a datelor, a formularelor și șabloanelor de raportare; dezvoltarea bazelor de date pentru OSC-urile subgrantate.
	Decembrie 2026 – Februarie 2027
	17

	3
	Suport tehnic și mentorat acordat OSC-urilor subgrantate
	Oferirea de asistență tehnică și mentorat OSC-urilor pentru elaborarea indicatorilor, aplicarea instrumentelor MEAL și îmbunătățirea practicilor de monitorizare și raportare.
	Ianuarie 2027 – Octombrie 2028
	22

	4
	Monitorizarea implementării subgranturilor și verificarea calității datelor
	Monitorizarea progresului activităților și indicatorilor OSC-urilor; verificarea și validarea datelor raportate; identificarea riscurilor și formularea recomandărilor pentru îmbunătățirea performanței și conformității.
	Ianuarie 2027 – Noiembrie 2028
	22

	5
	Instrumente pentru evaluarea satisfacției beneficiarilor elaborate și validate
	Elaborarea instrumentelor de evaluare a satisfacției beneficiarilor; coordonarea colectării și analizei feedbackului; formularea recomandărilor pentru îmbunătățirea serviciilor și intervențiilor.
	Aprilie 2027 – Septembrie 2028
	6

	7
	Contribuții la rapoartele narative către donator și sprijinirea evaluărilor externe ale proiectului
	Contribuții la rapoartele intermediare și finale ale proiectului; elaborarea secțiunilor privind indicatorii și rezultatele; furnizarea datelor și suportului tehnic necesar pentru evaluările externe și documentarea lecțiilor învățate.
	Noiembrie 2026 – Noiembrie 2028
	6

	
	Total
	81



Notă: Numărul de zile indicat pentru fiecare livrabil este estimativ. Distribuirea zilelor între activitățile aferente aceluiași livrabil poate fi ajustată în funcție de calendarul programului de subgrantare, necesitățile de suport ale OSC-urilor subgrantate și termenele de raportare ale proiectului, fără a depăși numărul total de 81 de zile de consultanță.

CALIFICĂRI ȘI EXPERIENȚĂ NECESARE
· Studii universitare sau postuniversitare în sociologie, asistență socială, statistică, psihologie, politici publice, administrație publică, economie, management de proiect, științe ale educației sau alte domenii relevante. 
· Experiență profesională de minimum 3 ani în domeniul monitorizării și evaluării proiectelor, cercetării sociale, analizei datelor sau în alte domenii conexe.
· Experiență în dezvoltarea și implementarea sistemelor MEAL, inclusiv elaborarea indicatorilor, instrumentelor de colectare a datelor și raportarea rezultatelor.
· Experiență în colectarea, gestionarea, analiza și raportarea datelor cantitative și calitative pentru monitorizarea și evaluarea proiectelor.
· Experiență în elaborarea rapoartelor analitice, a produselor de monitorizare și evaluare și a altor documente tehnice bazate pe date și evidențe.
· Experiența de lucru cu organizații ale societății civile și în consolidarea capacităților acestora în domeniul monitorizării și evaluării va prezenta un avantaj.
· Competențe avansate în Microsoft Excel și suita Microsoft Office 365, inclusiv în gestionarea și analiza datelor.
· Cunoașterea limbilor română și engleză.

CRITERII DE EVALUARE A OFERTELOR
	Nr.
	Criteriu de evaluare
	Punctaj maxim

	1
	Studii universitare/postuniversitare relevante și experiență profesională în monitorizare, evaluare, cercetare socială sau analiză de date
	15

	2
	Experiență în dezvoltarea și implementarea sistemelor MEAL, inclusiv elaborarea indicatorilor, instrumentelor de colectare a datelor și mecanismelor de raportare
	25

	3
	Experiență în colectarea, gestionarea, analiza și raportarea datelor cantitative și calitative, precum și în elaborarea rapoartelor analitice
	25

	4
	Experiență de lucru cu organizații ale societății civile, inclusiv oferirea de asistență tehnică, mentorat și consolidarea capacităților în domeniul monitorizării și evaluării
	25

	5
	Oferta financiară
	10

	
	Total
	100



PROCEDURA DE APLICARE
Dosarul va fi întocmit strict în conformitate cu Termenii de referință și va include:
· [bookmark: _Hlk156221102]CV-ul actualizat, care va conține și datele de contact ale 2 persoane de referință;
· Oferta financiară (în EURO) elaborată în conformitate cu Anexa 1;
Ofertantul va prezenta o ofertă financiară, cu specificarea sarcinilor și a numărului de zile de consultanță, cu indicarea costului zilei de consultanță.
IMPORTANT: Oferta financiară va fi prezentată în EURO și va conține toate contribuțiile și impozitul pe venit aferent (valoarea NET-ă + contribuții de asigurări sociale - 24% + contribuții de asigurări medicale - 9% + impozitul pe venit).
· Declarația pe propria răspundere cu privire la statutul ofertantului, conform Anexei 2. 

Documentele expediate urmează a fi datate și semnate de către candidat/ă.
Transmiterea ofertelor va avea loc până la data de 06 octombrie 2026, ora 18:00, la adresa de e-mail moldova@khs.org, cu mențiunea subiectului e-mailului „2026_UE_ChildCare_RTO_004 (nume aplicant)”. 

Informații suplimentare pot fi obținute de la Ana Prasolov, manageră de proiect, e-mail: aprasolov@khs.org.

Întrebările de clarificare pot fi transmise în formă scrisă pe adresa de e-mail aprasolov@khs.org până la data de 05 octombrie 2026, ora 12:00.
PERIOADA DE CONTRACTARE: Noiembrie 2026 – noiembrie 2028.
Consultantul va planifica și coordona toate activitățile cu managerul proiectului „Societate civilă mai puternică – copilărie mai sigură: Sprijinirea transformării sistemului de protecție a copilului în Republica Moldova”, finanțat de Uniunea Europeană, cofinanțat și implementat de IP Keystone Moldova, AO „CCF Moldova – Copil, Comunitate, Familie” și AO „Parteneriate pentru Fiecare Copil”.

Achitarea serviciilor va fi efectuată în conformitate cu contractul de prestări servicii. Condițiile de plată vor fi negociate și agreate de ambele părți. Plata va fi efectuată în lei moldovenești, prin transfer bancar.
CONFIDENȚIALITATE ȘI PROTECȚIA DATELOR CU CARACTER PERSONAL
Dosarele de participare înscrise la concurs vor conține, direct sau indirect, date cu caracter personal. Keystone Moldova va asigura confidențialitatea datelor cu caracter personal în procesul de colectare, prelucrare și stocare a acestora în condițiile prevăzute de Legea nr. 195 din 25.07.2024 privind protecția datelor cu caracter personal.
CONFLICT DE INTERESE
Principiile fundamentale pe care Keystone Moldova dorește să le accentueze în sfera conflictului de interese sunt:
· Toate conflictele de interese potențiale sau care sunt în efect trebuie declarate;
· Nicio persoană nu ar trebui să fie în poziție de decident asupra cazului său;
· Self-dealing-ul este interzis.
ANTIFRAUDĂ ȘI CORUPȚIE
Keystone Moldova aplică cu strictețe politica de zero toleranță la practicile interzise, inclusiv fraudă, corupție, complicitate, practici neetice sau neprofesionale și obstrucționarea ofertanților. Keystone Moldova solicită tuturor ofertanților să respecte cel mai înalt standard de etică în timpul procesului de achiziție și implementare a contractului.
SALVGARDARE
Keystone Moldova declară toleranță zero față de toate formele de abuz și exploatare față de copii și adulții vulnerabili. 
Prestatorul de servicii va respecta toate legile, reglementările și cele mai bune practici aplicabile cu privire la protecția grupurilor vulnerabile, inclusiv, dar fără a se limita la copii, vârstnici și persoane cu dizabilități, și va implementa politicile, procedurile, instruirea și măsurile de raportare necesare pentru a asigura protecția acestora în timpul desfășurării activităților.
Prestatorul va respecta și va aplica o politică de toleranță zero față de orice formă de abuz sexual, hărțuire sau exploatare. Aceasta include, dar nu se limitează la, orice activitate sexuală cu copii sau alte persoane vulnerabile și orice favoruri sexuale în schimbul ajutorului sau asistenței. Toți angajații, agenții, subcontractorii sau alți reprezentanți ai Prestatorului vor respecta toate legile și reglementările aplicabile legate de comportamentul sexual necorespunzător și vor urma instruirea necesară pentru a preveni și a răspunde la un astfel de comportament. Prestatorul va investiga și va aborda prompt orice acuzații sau suspiciuni de abuz sau exploatare sexuală și va raporta astfel de incidente autorităților legale corespunzătoare, în conformitate cu legile aplicabile.

